**Erlend Lesund** (s. 11. joulukuuta 1994 Oslo, Norja) on norjalainen jääkiekkopuolustaja, joka pelaa SHL-joukkue Rögle BK:ssa.

Ura
---

### Seuraura

Lesund on Manglerud Starin kasvatti. Hän voitti seurassa Norjan U17-junioreiden sarjan mestaruuden vuosina 2010 ja 2011. Kaudella 2010–2011 vain 16-vuotias Lesund debytoi myös Starin miesten GET-ligaen -joukkueessa, jossa hän pelasi seitsemän runkosarjaottelua ilman tehopisteitä. Lesund pelasi valtaosan kaudestaan seuran miesten kakkosjoukkueessa Norjan I-divisioonassa.

Kaudeksi 2011–2012 Lesund siirtyi Ruotsiin Timrå IK:n J20-joukkueeseen. Hän pelasi siellä kaksi kautta, jonka jälkeen Lesund palasi kaudeksi 2013–2014 kotimaahansa ja siirtyi Sparta Warriorsiin. Hänen varsinainen tulokaskautensa GET-ligaenissa toi 32 runkosarjaottelussa tehot 2+9=11 ja viidessä playoff-ottelussa yhden syöttöpisteen. Lesund valittiin kauden päätteeksi liigan vuoden tulokkaaksi. Kaudella 2014–2015 hän teki GET-ligaenin runkosarjassa 15 tehopistettä.

Lesund siirtyi kaudeksi 2015–2016 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Mora IK:n riveihin. Maaliskuussa 2016 hän teki joukkueen kanssa vuoden mittaisen jatkosopimuksen. Kauden 2016–2017 päätteeksi Mora nousi SHL:ään. Lesund teki tammikuussa 2017 kaksivuotisen jatkosopimuksen joukkueen kanssa.

### Maajoukkueura

Lesund edusti Norjaa Pyeongchangin olympiakisoissa 2018, mutta hän ei pelannut turnauksessa kuitenkaan otteluakaan. Lesund pelasi myös MM-kilpailuissa vuonna 2013. Yhteensä hän on pelannut 45 A-maaottelua tehopistein 1+4=5. Lesund teki A-maajoukkuedebyyttinsä Euro Hockey Challengessa 4. huhtikuuta 2013 Lyonissa Ranskaa vastaan. Ensimmäisen A-maajoukkuemaalinsa hän teki Euro Hockey Challengessa 23. huhtikuuta 2016 Vojensissa Tanskaa vastaan.

Lesund pelasi myös alle 20-vuotiaiden MM-kilpailuissa vuonna 2014, jolloin hän toimi Norjan kapteenina. Lesund pelasi myös IA-divisioonan MM-kilpailuissa vuonna 2013, jolloin hän voitti kultaa. Lesund edusti Norjan alle 20-vuotiaiden maajoukkuetta myös Junior Club World Cupissa vuonna 2012 ja U20 Super Challengessa vuonna 2013.

Lesund pelasi myös alle 18-vuotiaiden MM-kilpailuissa vuonna 2011 sekä IA-divisioonan MM-kilpailuissa vuonna 2012, jolloin hän voitti hopeaa. Lesund voitti myös koko turnauksen jäähypörssin 51 minuutillaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Manglerud Star-2 | Norja I | 26 | 1 | 5 | 6 | 22 | – | – | – | – | – | U18 | 6 | 0 | 0 | 0 | 10 |
|  | Manglerud Star | Norja | 7 | 0 | 0 | 0 | 0 | – | – | – | – | – |
| 2011–2012 | Timrå IK | SuperElit | 40 | 2 | 9 | 11 | 22 | 3 | 0 | 2 | 2 | 0 | U18d1 A | 5 | 1 | 0 | 1 | 51 |
| 2012–2013 | Timrå IK | SuperElit | 42 | 1 | 3 | 4 | 48 | 2 | 0 | 0 | 0 | 2 | JMMd1 A | 4 | 0 | 2 | 2 | 4 |
| 2013–2014 | Sparta Warriors | Norja | 32 | 2 | 9 | 11 | 42 | 5 | 0 | 1 | 1 | 2 | JMM | 7 | 1 | 3 | 4 | 6 |
| 2014–2015 | Sparta Warriors | Norja | 35 | 1 | 14 | 15 | 46 | 8 | 0 | 3 | 3 | 33 |
| 2015–2016 | Mora IK | Allsvenskan | 36 | 1 | 6 | 7 | 64 | – | – | – | – | – |
| 2016–2017 | Mora IK | Allsvenskan | 46 | 0 | 11 | 11 | 30 | – | – | – | – | – | MM | 3 | 0 | 0 | 0 | 0 |
| 2017–2018 | Mora IK | SHL | 40 | 1 | 1 | 2 | 30 | – | – | – | – | – |
| 2018–2019 | Mora IK | SHL | 48 | 0 | 3 | 3 | 43 | – | – | – | – | – |
| 2019–2020 | Rögle BK | SHL | 52 | 1 | 6 | 7 | 20 | – | – | – | – | – |
| 2020–2021 | Rögle BK | SHL | 50 | 3 | 7 | 10 | 22 | 14 | 1 | 4 | 5 | 34 | MM | 7 | 0 | 2 | 2 | 0 |
| 2021–2022 | Rögle BK | SHL | 21 | 0 | 6 | 6 | 27 | – | – | – | – | – | OQ | 3 | 1 | 1 | 2 | 2 |
| 5 kautta | yhteensä | SHL | 211 | 5 | 23 | 28 | 142 | 14 | 1 | 4 | 5 | 34 |
| 3 kautta | yhteensä | Norja | 74 | 3 | 23 | 26 | 88 | 13 | 0 | 4 | 4 | 35 |
| 2 kautta | yhteensä | Allsvenskan | 82 | 1 | 17 | 18 | 94 | – | – | – | – | – |

Lähteet
-------

* Erlend Lesund The Internet Hockey Databasessa (englanniksi)
* Erlend Lesund Eurohockey-sivustolla (englanniksi)
* Erlend Lesund *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Erlend Lesund *Elite Prospects*. Everysport Media Group AB.  (englanniksi)
2. ↑  Åström, Kenny: Erlend Lesund stannar i Mora IK *moraik.se*.  21.3.2016. Mora IK Fastighets AB. Viitattu 12.1.2018. (ruotsiksi)
3. ↑  Åström, Kenny: Erlend Lesund förlänger med Mora *moraik.se*.  31.1.2017. Mora IK Fastighets AB. Viitattu 12.1.2018. (ruotsiksi)
4. ↑  France vs Norway - EHC - Euro Hockey Challenge - boxscore *pointstreak.com*.  4.4.2013. Pointstreak Sports Technologies Inc. Viitattu 12.1.2018.
5. ↑  Denmark vs Norway - EHC - Euro Hockey Challenge - boxscore *pointstreak.com*.  23.4.2016. Pointstreak Sports Technologies Inc. Viitattu 12.1.2018.